Súradnice: 42°39′27″S 27°43′59″V﻿ / ﻿42,657417°S 27,733139°V﻿ / 42.657417; 27.733139

**Chrám svätého Jána Aliturgeta** (bulh. Църква „Свети Йоан Алитургетос" – *Cărkva „Sveti Joan Aliturgetos"*), známy aj ako **Chrám svätého Ivana Neposväteného** (bulh. Църква „Свети Иван Неосветени" – *Cărkva „Sveti Ivan Neosveteni"*) je bývalý pravoslávny chrám z obdobia stredoveku nachádzajúci sa v juhovýchodnej časti historického centra mesta Nesebar v Burgaskej oblasti v juhovýchodnom Bulharsku. Má priznaný štatút kultúrnej pamiatky a je súčasťou Architektonicko-historickej rezervácie Nesebar.

Názov
-----

Názov chrám svätého Jána Aliturgeta pochádza od faktu, že chrám nebol vysvätený. Výraz *aliturgetos* pochádzajúci z gréčtiny totiž v preklade znamená *nevysvätený*. Chrám nebol vysvätený z dôvodu, že pri jeho výstavbe zahynul jeden z robotníkov.

Charakteristika
---------------

Budova chrámu leží na juhovýchodnom okraji historického centra Nesebaru blízko pobrežia.

Napriek tomu, že budova nie je zachovaná tak ako niektoré iné chrámy z tohto obdobia v meste, patrí k významným predstaviteľom bulharských stredovekých kostolných stavieb.

Chrám je postavený ako krížovo-kupolovitá budova so štvoruholníkovým pôdorysom naosu a s priestrannou predsieňou. Budova je dlhá 18,5 metra a široká 10,25 metra. V strednej časti naosu sa náchadzajú štyri stĺpy, ktoré podopierali vysokú úzku kupolu chrámu.

Najzaujímavejšia je ma chráme výzdoba exteriéru. Rady bielych kamenných blokov sa na fasádach striedajú s radmi červených tehál a keramickou ornamentálnou výzdobou. Štýl výzdoby sa u každej fasády líši. Najkrajšia je pritom pravdepodobne východná fasáda chrámu s tromi členitými apsidami, ktoré sú vyzdobené štíhlymi výklenkami a arkádami.

Zo všetkých chrámov postavených na území dnešného Bulharska v tomto období je na chráme svätého Jána Aliturgeta najviac viditeľný arabský vplyv.

Dejiny
------

Chrám svätého Jána Aliturgeta bol postavený v období stredoveku v priebehu 13. - 14. storočia.

V roku 1913 bola budova chrámu vážne poškodená zemetrasením. Už predtým však budova nebola funkčná.

V rokoch 2015 - 2018 bol chrám svätého Jána Aliturgeta zreštaurovaný a dnes patrí k významným historickým pamiatkam v meste.

Chrám nie je funkčný a slúži ako múzejný objekt.

Zaujímavosť
-----------

* Napriek tomu, že chrám nebol nikdy vysvätený, údajne sa v ňom konávali bohoslužby.

Galéria
-------

* Západná fasáda budovyZápadná fasáda budovy
* Detail z výzdoby exteriéruDetail z výzdoby exteriéru
* Pohľad do vnútorných priestorov budovyPohľad do vnútorných priestorov budovy
* Vstup do chrámu v južnej fasádeVstup do chrámu v južnej fasáde
* Detail z južnej fasády chrámuDetail z južnej fasády chrámu
* Celkový pohľad na chrám z juhozápaduCelkový pohľad na chrám z juhozápadu
* Celkový pohľad na západnú fasádu chrámuCelkový pohľad na západnú fasádu chrámu

Referencie
----------

1. 1 2 3 4 5  KĂNČEV, Kănčo; BONEV, Bončo. България. Stará Zagora : Domino EOOD. 312 s. ISBN 9789546511706. S. 67. (bulharsky)
2. 1 2 3 4 5 6 7 8 9 10 11 12 13 14 15  opoznai.bg
3. 1 2 3 4 5 6 7 8 9 10  ancient-nessebar.com
4. 1 2 3 4 5 6 7 8 9 10 11 12 13 14 15 16 17  rezervaciq.com
5. 1 2 3 4 5 6 7 8  lightfromthepast.com
6. 1 2 3  bnr.bg